钦定古今图书集成/明伦汇编/官常典/第106卷 > 《奉汉中王手札》前人
## 钦定古今图书集成/明伦汇编/官常典/第106卷 > 《奉汉中王手札》前人

“国有乾坤大，王今叔父尊。剖符来蜀道，归盖取荆门。
峡险通舟过，江长注海奔。主人留上客，避暑得名园。
前后缄书报，分眀馔玉恩。”天云浮绝壁，风竹在华轩。
已觉凉宵永，何看骇浪翻。入期朱邸雪，朝傍紫微垣。
枚乘文章老，河间礼乐存。悲秋宋玉宅，失路武陵源。
淹薄俱崖口，东西异石根。夷音迷咫尺，鬼物傍黄昏。
犬马诚为恋，狐狸不足论。从容草奏罢，宿昔奉清樽。

《自注》云：“王新诞明珠。”

云里不闻双雁过，掌中贪见一珠新。秋风袅袅吹江
汉，只在他乡何处人。

又

谢安舟楫风还起，梁苑池台雪欲飞。杳杳东山携汉
妓，泠泠修竹待王归。